જો ફિલ્મની સ્ટોરીની વાત કરવામાં આવે તો ફિલ્મની સ્ટોરીની શરૂઆત તે કહાનીથી થાય છે જ્યારે સંજય દત્તને ૫ વર્ષની જેલની સજા સંભળાવવામાં આવે છે. પોતાના જીવન ઉપર બુક લખવા માટે તે ફેમસ રાઈટર વિની (અનુષ્કા શર્મા) ને મળે છે અને પોતાની સ્ટોરી બતાવવાનું શરુ કરે છે. સ્ટોરી સુનીલ દત્ત (પરેશ રાવલ) અને નરગીસ દત્ત (મનીષા કોઈરાલા) ના ઘરમાં ૨૧ વર્ષના સંજૂ (રણબીર કપૂર) થી શરુ થાય છે. બાળપણમાં બોર્ડિંગ સ્કૂલમાં મોકલવો, ડ્રગ્સની લત લાગવી, માતા-પિતાથી કોઈ વાત છુપાવવી, નરગીસની તબિયત ખરાબ થવી, ફ્રેન્ડ કમલેશ (વિક્કી કૌશલ) સાથે મુલાકાત, ફિલ્મ રોકીથી ડેબ્યુ કરવું અને ત્યારબાદ ઘણી ફિલ્મોમાં કામ નાં મળવું, રિહેબ સેન્ટરમાં જવું, મુંબઈ બોમ્બ બ્લાસ્ટમાં નામ જોડાવું, ઘણીવાર જેલ જવું અને છેલ્લે એક સ્વતંત્ર નાગરિકના રૂપમાં જેલમાંથી બહાર આવવું.